ปัจจัยความเสี่ยง

การดำเนินธุรกิจของบริษัท ต้องเผชิญกับปัจจัยความเสี่ยงต่าง ๆ
ซึ่งความเสี่ยงดังกล่าวประกอบด้วยความเสี่ยงในการประกอบธุรกิจโดยทั่วไปและความเสี่ยงจากการประกอบธุรกิจของบริษัท
ซึ่งอาจส่งผลกระทบอย่างมีนัยสำคัญต่อ ผลการดำเนินงาน สินทรัพย์ สภาพคล่อง
หรือมูลค่าหุ้นของบริษัทได้ อย่างไรก็ตามอาจมีความเสี่ยงอื่นๆ ซึ่งบริษัท ไม่อาจทราบได้ในขณะนี้
หรือซึ่งบริษัทเห็นว่าอาจจะไม่มีผลกระทบอย่างมีนัยสำคัญต่อผลประกอบการหรือการดำเนินธุรกิจของบริษัท

ปัจจัยความเสี่ยงที่เกี่ยวข้องกับการประกอบธุรกิจของบริษัท

1.  ความผันผวนของอัตราดอกเบี้ย

    การที่บริษัทได้รับวงเงินสินเชื่อจำนวน 13,030 ล้านบาทจากธนาคารกรุงไทย
    โดยมีอัตราดอกเบี้ยอ้างอิงจากอัตราดอกเบี้ย Treasury Yield Curve
    ที่ธนาคารกรุงไทยจะประกาศเป็นครั้งคราวนั้น
    ต้นทุนทางการเงินและภาระในการชำระหนี้ของบริษัท
    จึงอาจเพิ่มสูงขึ้นเมื่อธนาคารกรุงไทยประกาศปรับเพิ่มอัตราดอกเบี้ยดังกล่าว นอกจากนี้
    ความผันผวนของอัตราดอกเบี้ยที่เพิ่มสูงขึ้นดังกล่าว
    จึงอาจส่งผลกระทบอย่างมีนัยสำคัญต่อแนวทางการประกอบธุรกิจ ผลประกอบการ
    ฐานะการเงิน หรือความสามารถของบริษัทในการแข่งขันในตลาดธุรกิจบัตรเครดิต
    บริษัทไม่อาจรับประกันได้ว่า
    ธนาคารกรุงไทยจะไม่ปรับขึ้นอัตราดอกเบี้ยที่คิดจากบริษัทในอนาคต อย่างไรก็ตาม
    บริษัทเชื่อว่าบริษัท สามารถปรับเพิ่มดอกเบี้ย ค่าธรรมเนียม และ/หรือ
    ค่าบริการที่เรียกเก็บจากลูกค้าให้สอดคล้องกับภาระดอกเบี้ยที่เพิ่มขึ้นของบริษัทได้

2.  ความไม่เพียงพอของเงินทุนหมุนเวียน

    ณ วันที่ 31 ธันวาคม 2546 บริษัทมียอดวงเงินสินเชื่อที่ได้รับจากแหล่งเงินทุนรวม
    (Available Source of Funds) จำนวน 20,405 ล้านบาท ซึ่งเป็นยอดเงินกู้ยืมจำนวน
    8,985 ล้านบาท โดยเป็นเงินกู้ยืมจากธนาคารกรุงไทย จำนวน 2,070 ล้านบาท
    ส่วนที่เหลือเป็นเงินจากการออกหุ้นกู้ และเงินกู้ยืมจากสถาบันการเงินอื่นๆจำนวน 5,000 และ
    1,915 ล้านบาทตามลำดับ ซึ่งโดยลักษณะการขยายตัวของบริษัทนั้น
    จำเป็นจะต้องมีแหล่งสนับสนุนเงินทุนที่เพียงพอ
    และหากว่าในอนาคตธนาคารกรุงไทยปฎิเสธการให้บริษัทกู้ยืมเงิน
    อันอาจจะส่งผลกระทบต่อการขยายตัวของบริษัทได้
    ซึ่งบริษัทได้ตะหนักถึงความเสี่ยงในประเด็นนี้
    บริษัทจึงได้มีนโยบายในการกระจายแหล่งเงินกู้ยืม
    ไม่ให้ขึ้นอยู่กับสถาบันการเงินแห่งใดแห่งหนึ่งเพียงแห่งเดียว เช่น
    ในปีที่ผ่านมาบริษัทได้จัดหาแหล่งเงินทุนโดยการออกทั้งตราสารหนี้และตราสารทุนเป็นจำนวนทั้งสิ้น
    8,000 ล้านบาท เป็นต้น

1.1.3 การสูญเสียสถานะสมาชิกของ Visa International Service Association และ
MasterCard International Incorporated

บริษัทดำเนินธุรกิจบัตรเครดิตโดยเป็นสมาชิกประเภท Associate ของ Visa International
Service Association (“VISA”) และสมาชิกประเภท Affiliate ของ MasterCard
International Incorporated (“MasterCard”)
ตามสัญญาโอนสินทรัพย์และสัญญาให้บริการด้านงานสนับสนุนระหว่างบริษัท
กับธนาคารกรุงไทยฉบับลงวันที่ 26 มิถุนายน 2545
โดยธนาคารกรุงไทยตกลงให้ความสนับสนุนบริษัท ในการดำรงสถานะสมาชิกภาพประเภท
Associate และ Affiliate ของสถาบันดังกล่าวต่อไป จนกว่าบริษัทจะสมัครเป็นสมาชิกประเภท
Principal ในขณะที่บริษัทยังไม่ได้เป็นสมาชิกประเภท Principal บริษัท
จะยังคงต้องได้รับการสนับสนุนจากธนาคารกรุงไทยซึ่งเป็นสมาชิกประเภท Principal
จึงจะสามารถดำรงสมาชิกภาพประเภท Associate และ Affiliate ต่อไปได้
ในกรณีที่บริษัทสูญเสียสมาชิกภาพของสถาบันทั้งสอง
บริษัทจะไม่สามารถออกหรืออนุญาตให้ลูกค้าใช้บัตรเครดิตภายใต้ชื่อ VISA หรือ MasterCard
หรือไม่สามารถใช้เครือข่ายบริการบัตรเครดิตหรือใช้สัญลักษณ์ของสถาบันดังกล่าวได้
อันจะส่งผลกระทบอย่างมีนัยสำคัญต่อผลประกอบการของบริษัท อย่างไรก็ตาม
ไม่มีเหตุผลใดที่ทำให้บริษัทเชื่อว่าธนาคารกรุงไทยจะไม่ให้การสนับสนุนบริษัทต่อไป
และไม่มีเหตุผลใดที่บริษัทหรือธนาคารกรุงไทยจะสูญเสียสมาชิกภาพ VISA และ Master Card
เนื่องจากเท่าที่บริษัททราบสถาบันทั้งสองยังไม่เคยเพิกถอนสมาชิกภาพของสมาชิกรายใด

1.1.4 การสูญหายของข้อมูลเกี่ยวกับผู้ถือบัตรเครดิต

เนื่องจากข้อมูลทางธุรกิจของบริษัทถูกเก็บรักษาไว้ในระบบสารสนเทศของธนาคารกรุงไทย
ซึ่งมีระบบจัดเก็บข้อมูลหลักและข้อมูลสำรองตามหลักการเก็บรักษาข้อมูลโดยมีบริษัทกรุงไทย
คอมพิวเตอร์ เซอร์วิสเซส จำกัด ซึ่งเป็นบริษัทย่อยของธนาคารกรุงไทย
เป็นผู้ให้บริการด้านงานสนับสนุนแก่บริษัท
ในกรณีที่ระบบเทคโนโลยีสารสนเทศที่บันทึกข้อมูลทางธุรกิจของบริษัท
โดยเฉพาะข้อมูลที่เกี่ยวข้องกับลูกค้าบัตรเครดิตและรายการการใช้จ่ายบัตรเครดิตของลูกค้าที่ดำเนินการโดยบริษัท
กรุงไทย คอมพิวเตอร์ เซอร์วิสเซส จำกัด ซึ่งเป็นระบบหลักขัดข้องหรือได้รับความเสียหาย
บริษัทยังคงสามารถดึงข้อมูลที่จัดเก็บไว้ในระบบจัดเก็บข้อมูลสำรองที่จัดเก็บที่บริษัทและที่บริษัท
กรุงไทย คอมพิวเตอร์ เซอร์วิสเซส จำกัด ขึ้นมาใช้ได้ ดังนั้น
บริษัทจึงเชื่อว่าการสูญหายของข้อมูลเกี่ยวกับผู้ถือบัตรเครดิตเป็นการชั่วคราวเนื่องจากข้อมูลหลักขัดข้อง
จึงไม่น่าจะมีผลกระทบต่อการดำเนินธุรกิจ รายได้ หรือผลประกอบการของบริษัทอย่างมีนัยสำคัญ

1.1.5
การไม่ปฏิบัติตามสัญญาให้บริการด้านงานสนับสนุนและสัญญาว่าจ้างบริหารธุรกิจบัตรเครดิตโดยธนาคารกรุงไทย

ภายใต้ประกาศธนาคารแห่งประเทศไทยเรื่อง
การอนุญาตให้ธนาคารพาณิชย์ประกอบกิจการให้บริการด้านงานสนับสนุนแก่บุคคลอื่นฉบับลงวันที่ 26
ตุลาคม 2544
ธนาคารกรุงไทยสามารถให้บริการด้านงานสนับสนุนแก่บุคคลที่ธนาคารกรุงไทยถือหุ้นเกินกว่าร้อยละ
20 โดยในวันที่ 26 มิถุนายน 2545 บริษัทได้ทำสัญญากับธนาคารกรุงไทย
ซึ่งธนาคารกรุงไทยตกลงที่จะให้บริการด้านงานสนับสนุน (Back Office) แก่บริษัทเป็นระยะเวลา
15 ปีนับตั้งแต่วันที่ 1 กรกฎาคม 2545
ซึ่งในกรณีที่ธนาคารกรุงไทยไม่ปฏิบัติตามสัญญาให้บริการด้านงานสนับสนุนนั้น
อาจจะส่งผลกระทบต่อการดำเนินงานของบริษัท
และในกรณีที่ธนาคารกรุงไทยไม่ปฏิบัติตามสัญญาว่าจ้างบริหารธุรกิจบัตรเครดิต
จะทำให้บริษัทสูญเสียรายได้จากค่าธรรมเนียมการบริหารดังกล่าว
อย่างไรก็ตามไม่มีเหตุใดที่ทำให้บริษัทเชื่อว่าธนาคารกรุงไทยจะไม่ปฏิบัติตามสัญญาดังกล่าว
อีกทั้งการเข้าทำสัญญาดังกล่าวได้รับความเห็นชอบจากคณะกรรมการของธนาคารกรุงไทยแล้ว
อีกทั้งไม่มีเหตุใดที่ทำให้บริษัทเชื่อว่าธนาคารกรุงไทยจะลดสัดส่วนการถือหุ้นของธนาคารในบริษัทลงต่ำกว่าร้อยละ
20 (รายละเอียดสรุปของสัญญาว่าจ้างบริหารธุรกิจบัตรเครดิต โปรดดูข้อ 11 รายการระหว่างกัน)

1.1.6 การแก้ไขเปลี่ยนแปลงกฎหมายเกี่ยวข้องกับการประกอบธุรกิจบัตรเครดิต

การดำเนินธุรกิจบัตรเครดิตในอนาคต
จะต้องตกอยู่ภายใต้บทบัญญัติของพระราชบัญญัติการประกอบธุรกิจบัตรเครดิต
ซึ่งปัจจุบันร่างพระราชบัญญัติการประกอบธุรกิจบัตรเครดิตดังกล่าวได้รับความเห็นชอบจากคณะรัฐมนตรีเรียบร้อยแล้ว
และอยู่ในระหว่างการพิจารณาของสภาผู้แทนราษฎร
บริษัทไม่สามารถคาดหมายได้ว่าพระราชบัญญัติดังกล่าวจะมีผลใช้บังคับเมื่อใด

อย่างไรก็ตามธนาคารแห่งประเทศไทยได้นำส่งหนังสือแจ้งมายังบริษัท โดยอ้างตามความในข้อ 14
ของประกาศกระทรวงการคลัง เรื่องกิจการที่ต้องขออนุญาตตามข้อ 5 แห่งประกาศคณะปฏิวัติฉบับที่
58 ลงวันที่ 11 พฤศจิกายน 2545 และประกาศธนาคารแห่งประเทศไทย เรื่อง
การกำหนดหลักเกณฑ์ วิธีการ และเงื่อนไขในการประกอบธุรกิจบัตรเครดิต
สำหรับผู้ประกอบธุรกิจบัตรเครดิตลงวันที่ 12 พฤศจิกายน 2545
ซึ่งกำหนดให้บริษัทต้องยื่นขอรับอนุญาตประกอบธุรกิจบัตรเครดิต
บริษัทจึงได้ทำการยื่นเรื่องขอรับอนุญาตในการประกอบธุรกิจบัตรเครดิตในวันที่ 20 พฤศจิกายน
2545 และได้รับการอนุญาตให้ประกอบธุรกิจบัตรเครดิตตามหนังสือกระทรวงการคลังที่ กค
1004/4059 ลงวันที่17 มีนาคม 2546

ตามหนังสือกระทรวงการคลังที่ กค 1004/4059
ได้ระบุว่าอนุญาตให้บริษัทประกอบธุรกิจบัตรเครดิตได้ ทั้งนี้มีเงื่อนไขว่า
บริษัทต้องปฏิบัติตามหลักเกณฑ์และเงื่อนไขตามประกาศกระทรวงการคลัง เรื่อง
กิจการที่ต้องขออนุญาตตามข้อ 5 แห่งประกาศของคณะปฏิวัติฉบับที่ 58 ลงวันที่ 11 พฤศจิกายน
2545 และประกาศธนาคารแห่งประเทศไทย เรื่อง การกำหนดหลักเกณฑ์ วิธีการ
และเงื่อนไขในการประกอบธุรกิจบัตรเครดิต สำหรับผู้ประกอบธุรกิจบัตรเครดิตลงวันที่ 12
พฤศจิกายน 2545 รวมทั้งเงื่อนไขที่กำหนดที่จะแก้ไข เปลี่ยนแปลง หรือเพิ่มเติมในภายหลัง
มิฉะนั้นบริษัทต้องรับโทษตามข้อ 17 แห่งประกาศของคณะปฏิวัติฉบับที่ 58
ซึ่งบริษัทสามารถดำเนินงาน
และปฏิบัติตามเงื่อนไขของประกาศดังกล่าวของกระทรวงการคลังและธนาคารแห่งประเทศไทยเรียบร้อยแล้ว

นอกจากนี้ การประกอบธุรกิจบัตรเครดิตและการให้สินเชื่อบุคคล
โดยผู้ประกอบการที่ไม่ใช่สถาบันการเงินอาจจะต้องตกอยู่ภายใต้บังคับของกฎหมายเกี่ยวกับธุรกิจสถาบันการเงิน
ซึ่งร่างพระราชบัญญัติดังกล่าวอยู่ในระหว่างการพิจารณาของรัฐสภา ภายใต้ร่างกฎหมายดังกล่าว
ผู้ประกอบธุรกิจการเงินซึ่งมิใช่สถาบันการเงินอาจต้องอยู่ภายใต้การกำกับดูแลของธนาคารแห่งประเทศไทย
และ สาระสำคัญของร่างพระราชบัญญัติฉบับนี้ยังอาจเปลี่ยนแปลงได้
ในระหว่างการพิจารณาของสภาผู้แทนราษฎรและวุฒิสภา
ทั้งนี้การมีผลใช้บังคับของพระราชบัญญัติฉบับนี้ยังไม่อาจถูกกำหนดได้แน่นอน

อีกทั้ง การประกอบธุรกิจของบริษัทยังอาจถูกควบคุม
กำกับดูแลโดยหน่วยงานราชการหรือหน่วยงานของรัฐ หรือองค์กรต่างๆอีก
ซึ่งหน่วยงานหรือองค์กรต่างๆ เหล่านั้นอาจออกกฎเกณฑ์ ข้อกำหนด เงื่อนไข
วิธีการและ/หรือหลักเกณฑ์ต่างๆ เพื่อควบคุม กำกับดูแล การดำเนินงานของบริษัทได้
ซึ่งการกระทำดังกล่าวอาจต้องทำให้บริษัทปรับเปลี่ยนวิธีการดำเนินการของบริษัทได้ในอนาคต
อย่างไรก็ตามบริษัทเชื่อว่าบริษัทสามารถปฏิบัติตามกฎ ข้อกำหนด เงื่อนไข
วิธีการหรือหลักการต่างๆได้

ปัจจัยความเสี่ยงทั่วไปที่เกี่ยวข้องกับธุรกิจให้บริการบัตรเครดิต 

3.  การที่บัตรเครดิตถูกใช้อย่างทุจริต

การประกอบธุรกิจบัตรเครดิตของผู้ประกอบการบัตรเครดิตโดยทั่วไปจะมีความเสียหายจากการที่บัตรเครดิตบางส่วนอาจถูกใช้โดยทุจริต
หรือมีการปลอมแปลง ในการดำเนินธุรกิจของบริษัทก็เช่นกัน
ได้มีบัตรเครดิตของบริษัทบางส่วนถูกใช้อย่างทุจริตหรือมีการปลอมแปลงบัตร
โดยที่บางครั้งบริษัทไม่อาจระงับการใช้บัตรเครดิตดังกล่าวได้ทันท่วงที
ซึ่งก่อให้เกิดความเสียแก่บริษัท เนื่องจากบริษัทไม่สามารถติดตามหนี้ดังกล่าวได้ ในปี 2546
บริษัทมีค่าใช้จ่ายจากการใช้บัตรเครดิตโดยทุจริตและการใช้บัตรเครดิตปลอมคิดเป็นร้อยละ 0.03
ของยอดการค่าใช้จ่ายผ่านบัตรรวม ซึ่งยังอยู่ในระดับที่ต่ำมาก
อย่างไรก็ตามเพื่อป้องกันและบรรเทาความเสียหายที่อาจเกิดขึ้น
บริษัทได้กำหนดกระบวนการในการตรวจสอบความถูกต้องของข้อมูล
ซึ่งบริษัทเชื่อว่าระบบสารสนเทศที่ใช้ในการตรวจสอบและป้องกันการใช้บัตรเครดิตดังกล่าว
รวมทั้งพนักงานที่ได้รับการฝึกอบรมอย่างต่อเนื่องสามารถตรวจสอบการใช้บัตรเครดิตโดยทุจริตหรือโดยบุคคลอื่นได้
ในระยะเวลาที่ผ่านมาความเสียหายของบริษัท
ที่เกิดขึ้นจากการใช้บัตรเครดิตโดยทุจริตถือว่าเป็นจำนวนที่ต่ำหรือประมาณร้อยละ 0.08
ของยอดลูกหนี้สุทธิของบริษัท
และปัจจุบันนี้ไม่มีเหตุใดที่ทำให้บริษัทเชื่อว่าค่าใช้จ่ายของบริษัทที่เกิดจากการใช้บัตรเครดิตโดยทุจริตจะเพิ่มขึ้นอย่างมีนัยสำคัญ

2.  การที่ผู้สมัครบัตรเครดิตแจ้งข้อมูลเท็จ

    บริษัทเชื่อว่าขั้นตอนการอนุมัติใบสมัครบัตรเครดิตและการตรวจสอบข้อมูลของผู้สมัครบัตร
    รวมทั้งระบบสารสนเทศที่ใช้ในการวิเคราะห์การอนุมัติบัตรเครดิตของบริษัท
    รัดกุมและสอดคล้องกับแนวทางการปฏิบัติงานของบริษัทอื่นที่ประกอบธุรกิจบัตรเครดิตในประเทศ
    อย่างไรก็ตามการได้รับข้อมูลอันเป็นเท็จดังกล่าวอาจทำให้บริษัทไม่สามารถพิจารณาถึงความสามารถในการชำระหนี้
    หรือกำหนดวงเงินการใช้บัตรเครดิตที่ถูกต้องและเหมาะสมสำหรับผู้ถือบัตรเครดิตแต่ละรายดังกล่าวได้
    บริษัทจึงอาจได้รับความเสียหายจากการที่ผู้สมัครบัตรเครดิตแจ้งข้อมูลอันเป็นเท็จในการสมัครบัตรเครดิต
    ซึ่งเมื่อผู้ถือบัตรเครดิตดังกล่าวใช้บัตรเครดิตซื้อสินค้าหรือบริการเกินกว่าความสามารถของตนที่จะชำระหนี้คืน
    บริษัทอาจไม่สามารถติดตามหรือได้รับชำระหนี้คืนเต็มจำนวนจากผู้ถือบัตรเครดิตดังกล่าวได้
    อันอาจจะส่งผลกระทบต่อผลประกอบการหรือฐานะการเงินของบริษัท
    หรืออาจจะทำให้ต้นทุนการประกอบการของบริษัทเพิ่มสูงขึ้น
    อย่างไรก็ตามเท่าที่ผ่านมาข้อมูลเท็จของผู้สมัครบัตรเครดิตที่บริษัท
    ตรวจพบและความเสียหายที่เกิดขึ้นแก่บริษัท
    อันเนื่องมาจากข้อมูลเท็จของผู้สมัครบัตรเครดิตมีจำนวนน้อย
    และไม่มีผลกระทบอย่างมีนัยสำคัญต่อการประกอบธุรกิจของบริษัท

3.  ความผิดพลาดในการพิจารณาของพนักงานบริษัท
    ในการอนุมัติบัตรเครดิตและวงเงินการใช้บัตรเครดิต

    บริษัทได้กำหนดขั้นตอนการอนุมัติบัตรเครดิตและวงเงินการใช้บัตรเครดิตที่รัดกุม โปร่งใส
    และมีประสิทธิภาพไม่น้อยกว่าผู้ประกอบธุรกิจให้บริการบัตรเครดิตรายอื่น ๆ
    การพิจารณาอนุมัติบัตรเครดิตและวงเงินบัตรเครดิตยังคงต้องอาศัยดุลพินิจของพนักงานของบริษัท
    แต่ละคนตามหลักเกณฑ์และขั้นตอนที่บริษัท ได้กำหนดไว้
    หากพนักงานของบริษัทอนุมัติบัตรเครดิตแก่ผู้สมัครบัตรเครดิตที่มีคุณสมบัติไม่ครบถ้วนตามที่กำหนด
    หรืออนุมัติวงเงินสูงกว่าที่ผู้สมัครบัตรเครดิตควรจะได้รับ
    และผู้ถือบัตรเครดิตไม่สามารถชำระเงินคืนแก่บริษัท ภาระหนี้สูญของบริษัท
    อาจเพิ่มสูงขึ้นอันอาจจะส่งผลกระทบต่อผลประกอบการ ฐานะการเงิน
    หรือต้นทุนการประกอบการของบริษัท
    อย่างไรก็ตามในระยะเวลาที่ผ่านมายังไม่ปรากฎว่าได้เกิดภาระหนี้สูญเพิ่มขึ้นอย่างมีนัยสำคัญอันเนื่องมาจากความบกพร่องในหลักเกณฑ์และขั้นตอนในการอนุมัติบัตรเครดิตและวงเงินการใช้บัตรเครดิตของบริษัท
    นอกจากนี้เพื่อเป็นการลดความเสี่ยงในเรื่องดังกล่าว บริษัทได้ใช้ระบบ Credit Scoring
    เพื่อให้กระบวนการอนุมัติบัตรเครดิตและวงเงินการใช้บัตรเครดิตแต่ละรายมีมาตรฐานเดียวกันและรวดเร็วมากขึ้น

ปัจจัยความเสี่ยงอื่นๆ 

1.  ความเสี่ยงด้านเครดิต

ความเสี่ยงด้านการให้กู้ยืม ทั้งในกรณีที่เป็นลูกหนี้บัตรเครดิต และลูกหนี้ของสินเชื่อบุคคล
เกิดขึ้นเนื่องจากลูกค้าไม่สามารถชำระคืนเงินกู้ หรือไม่สามารถปฏิบัติตามเงื่อนไขได้
ในการบริหารความเสี่ยงจากการให้กู้ยืมนี้ บริษัทจัดให้มีการประเมิน
วิเคราะห์ความสามารถในการชำระคืนเงินกู้ โดยใช้ระบบ Credit Scoring
ก่อนการจัดลำดับความเสี่ยงของลูกค้าแต่ละกลุ่มให้เหมาะสมอย่างรอบคอบ
ประกอบกับบริษัทมีฝ่ายบริหารความเสี่ยง
ที่กำกับดูแลให้ความเห็นด้านความเสี่ยงประกอบการพิจารณาอนุมัติสำหรับลูกหนี้แต่ละราย
ทำให้เชื่อมั่นได้ว่า
ความเสี่ยงด้านเครดิตที่อาจเกิดขึ้นนั้นไม่มีนัยสำคัญต่อผลประกอบการโดยรวมของบริษัท

2.  ความเสี่ยงด้านอัตราแลกเปลี่ยน

    ปัจจุบันบริษัทยังไม่มีนโยบายที่จะกู้ยืมเป็นเงินตราต่างประเทศเพื่อใช้เป็นทุนในการประกอบธุรกิจของบริษัท
    ดังนั้นบริษัทจึงไม่มีความเสี่ยงที่เป็นนัยสำคัญจากอัตราแลกเปลี่ยน